Τροποποίηση στην αποτελεσματικότητα της επιλογής με την εφαρμογή συνδυασμού μεθόδων βελτίωσης στην τομάτα
Creators: name: Τσιβελίκα, Νεκταρία Λάμπρου
Publisher: name: Aristotle University of Thessaloniki
Year: 2008
Subjects: Τομάτα (Lycopersicum Karsten)
Αποτελεσματικότητα
Ημισυγγενική επιλογή
Μαζική επιλογή
Μέθοδοι βελτίωσης
Tomato (Lycopersicon Lycopersicum Karsten)
Effectiveness
Half sib selection
Mass selection
Breeding methods

description: Η παρούσα εργασία πραγματοποιήθηκε με σκοπό τη σύγκριση της αποτελεσματικότητας δύο μεθόδων βελτίωσης, της μαζικής επιλογής και της ημισυγγενικής επιλογής στην F4 γενεά δύο εμπορικών υβριδίων τομάτας (Lycopersicon lycopersicum Karsten). Πιο συγκεκριμένα, το φυτικό υλικό που χρησιμοποιήθηκε περιελάμβανε τρεις ημισυγγενικές οικογένειες του απλού εμπορικού υβριδίου τομάτας νωπής κατανάλωσης, «κλασσικού» τύπου, "Iron" και τρεις του απλού εμπορικού υβριδίου τομάτας νωπής κατανάλωσης, «κλασσικού» τύπου, "Sahara", που ήταν αποτέλεσμα διασταυρώσεων εντός της F4 γενεάς. Επιπλέον, συμμετείχαν από κάθε υβρίδιο τρεις ημισυγγενικές οικογένειες δεύτερης γενεάς, οι οποίες δημιουργήθηκαν εντός της F3, όπως επίσης η F4 και F5 γενεά από μαζική επιλογή στα προαναφερθέντα υβρίδια. Το πείραμα πραγματοποιήθηκε σε μη θερμαινόμενο θερμοκήπιο του Κέντρου Γεωργικής Έρευνας Βορείου Ελλάδος, την άνοιξη του 2006. Εφαρμόστηκε σχέδιο τυχαιοποιημένων πλήρων ομάδων με τρεις επαναλήψεις. Όλες οι παρατηρήσεις και μετρήσεις λήφθηκαν με βάση το ατομικό φυτό. Μετρήθηκαν χαρακτηριστικά απόδοσης, πρωιμότητας και ποιότητας του εμπορικά ώριμου καρπού. Επίσης, λήφθηκαν παρατηρήσεις, όσον αφορά τα περιγραφικά χαρακτηριστικά από το στάδιο του σπορόφυτου μέχρι το ώριμο στάδιο του καρπού, με βάση τον κατάλογο περιγραφής της UPOV (International Union for the Protection of New Varieties of Plants). Επιπλέον, υπολογίστηκε ο χρόνος άνθησης της δεύτερης και της τρίτης ταξιανθίας και η τυχόν παραμόρφωση ή αναβλάστησή της. Τέλος, καταγράφηκαν ανωμαλίες στην έκπτυξη κορυφής, όπως επίσης και η υπέρμετρη ανάπτυξη των φύλλων και οι περιφερειακές ξηράνσεις παλαιών φύλλων. Τα αποτελέσματα, έδειξαν ότι μία ημισυγγενική σειρά δεύτερης γενεάς του υβριδίου "Sahara" έδωσε τιμές που υπερτερούσαν σε σχέση με τα άλλα υλικά τόσο ως προς την παραγωγικότητα (4194,11 g/φυτό και 26,99 καρποί/φυτό, έναντι 2374,58-3998,27 g/φυτό και 15,29-25,77 καρποί/φυτό αντίστοιχα των υπόλοιπων υλικών), όσο και ως προς τα περιγραφικά γνωρίσματα (π.χ. διάστημα μεταξύ άνθησης διαδοχικών ταξιανθιών: 3 ημέρες, έναντι 4-7 ημερών των περισσότερων από τα υπόλοιπα υλικά), γεγονός που καθιστά τη σειρά αυτή ιδιαίτερα αξιόλογη για περαιτέρω επιλογή. Όσον αφορά την εκτίμηση της αποτελεσματικότητας της μαζικής επιλογής, αυτή έδειξε μόνο σειρές του υβριδίου "Iron" με θετικό συντελεστή κληρονομικότητας για το συνολικό αριθμό καρπών (h2= 0,11). Συμπερασματικά, η μεθοδολογία της δημιουργίας ημισυγγενικών οικογενειών πρώτης και δεύτερης γενεάς που εφαρμόστηκε ανέδειξε σειρές με επιθυμητά χαρακτηριστικά, αφού κάποιες από αυτές έφτασαν και ξεπέρασαν την F4 και F5 γενεά μαζικής επιλογής των υβριδίων (π.χ. υπεροχή σε παραγωγικότητα ημισυγγενικών σειρών του υβριδίου "Sahara": 30-56%). Συνεπώς, η διαδικασία αυτή κρίνεται αξιόλογη ως προς τη δυνατότητα δημιουργίας επίλεκτων ανασυνδυασμένων σειρών.
description: The present study was conducted to compare the effectiveness of two breeding methods i.e. the mass selection and the half-sib selection in the F4 generation, in two commercial tomato (Lycopersicon lycopersicum Karsten) hybrids for fresh consumption. In particular, three half-sib families (HS) of the commercial hybrid "Iron" and three half-sib families (HS) of the commercial hybrid "Sahara", derived from crossing within F4 plants, used in this study. In addition, three half-sib second generation families (HS1), as well as the F4 and the F5 generation, resulted from mass selection, were included in the study. The experiment was conducted in a non-heated greenhouse at the Agricultural Research Center of Northern Greece, in spring 2006. A randomized complete block design was applied with three replications. All the observations and measurements were obtained on individual plant basis. Yield components, earliness and quality characteristics of mature fruit were evaluated. In addition, descriptive characteristics were assessed, beginning from young seedling till the stage of mature fruit according to the UPOV (International Union for the Protection of New Varieties of Plants) descriptor list. Besides, the interval between second and third inflorescence unfold was recorded, as well as the tendency for potential deformation or vegetative growth of the inflorescence. Finally, the presence of possible abnormalities of the apex, the excessive growth of leaves and regional necrosis of the older leaves was recorded. The results of the study showed that one half-sib second generation breeding line (HS1) of the commercial hybrid "Sahara" exceeded the other experimental materials not only in yield components (4194.11 g/plant and 26.99 fruits/plant relative to 2374.58-3998.27 g/plant and 15.29-25.77 fruits/plant, respectively of the other materials), but also for descriptive characteristics (e.g. interval between sequential inflorescence: 3 days, relative to 4-7 days of the most of the rest materials). These results render the specific material as strongly competent for further investigation. Regarding the effectiveness of mass selection, only breeding lines of the commercial hybrid "Iron" revealed positive heritability and only for the trait of total number of fruits (h2= 0.11). Conclusively, the applied method of developing first and second generation half-sib families revealed breeding lines with genes that determine desirable traits, since some of these lines were equal or exceeded the F4 and F5 generations of mass selection (e.g. yield superiority of half-sib breeding lines of the commercial hybrid "Sahara": 30-56%). Consequently, the above mentioned method seems to be worthy for the possibility of producing selected recombinant breeding lines.